REGULAMENTUL (CE) NR. 438/2008 AL COMISIEI
din 21 mai 2008
de anulare a înregistrării unor denumiri înregistrate în Registrul denumirilor de origine protejate și al indicațiilor geografice protejate [Löwensteiner Mineralquelle (DOP), Bad Niedernauer Quelle (DOP), Kisslegger Mineralquelle (DOP), Teinacher Mineralquellen (DOP), Lieler Quelle (DOP), Gemminger Mineralquelle (DOP), Überkinger Mineralquellen (DOP)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 12 alineatul (1),
întrucât:
(1)
În conformitate cu articolul 12 alineatul (2) al doilea paragraf din Regulamentul (CE) nr. 510/2006 și în temeiul articolului 17 alineatul (2) din regulamentul menționat anterior, cererile Germaniei de anulare a înregistrării denumirilor „Löwensteiner Mineralquelle”, „Bad Niedernauer Quelle”, „Kisslegger Mineralquelle”, „Teinacher Mineralquellen”, „Lieler Quelle”, „Gemminger Mineralquelle” și „Überkinger Mineralquellen” au fost publicate în Jurnalul Oficial al Uniunii Europene (2).
(2)
Ținând cont de faptul că nicio declarație de opoziție nu a fost notificată Comisiei, în conformitate cu articolul 7 din Regulamentul (CE) nr. 510/2006, înregistrarea acestor denumiri trebuie, prin urmare, anulată.
(3)
În lumina celor de mai sus, aceste denumiri trebuie, prin urmare, eliminate din „Registrul denumirilor de origine protejate și al indicațiilor geografice protejate”.
(4)
Măsurile prevăzute în prezentul regulament sunt conforme cu avizul Comitetului permanent pentru indicațiile geografice și denumirile de origine protejate,
ADOPTĂ PREZENTUL REGULAMENT:
Articolul 1
Înregistrarea denumirilor care figurează în anexa la prezentul regulament se anulează.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 mai 2008.